El nom de Burjassot ja llueix en l’entrada al municipi per la Ronda Nord
2025-07-24

Un gran treball de la Brigada Municipal d’Obres de Burjassot, servei coordinat des de la regidoria de Serveis Municipals, dirigida per Manuel Pérez Menero, ha donat com a resultat el nom del municipi en unes grans lletres blanques que ja poden veure’s en l’entrada de Burjassot per la Ronda Nord.

L’alcalde de Burjassot, Rafa García, i el propi regidor, acompanyats dels treballadors de la Brigada, han sigut els encarregats de llevar els plàstics que cobrien les lletres que ja donen la benvinguda als ciutadans i ciutadanes de Burjassot i als visitants que passegen per la zona o que circulen amb els seus vehicles.

El nom es posarà també en altres accessos del municipi que també compten amb rotondes a la seua entrada.